stanford-oval/wikipedia huggingface dataset:
Satiinilavastaja
Lisääntyminen

Koiras rakentaa risuista majoja, joita se koristelee sinisillä esineillä ja asettaa ne hyvään järjestykseen. Naaras valitsee majoista kauneimman, ja parittelee sen koiraan kanssa. Tämä johtaa siihen, että useat koiraat parittelevat monta kertaa ja jotkut eivät lainkaan. Naaras huolehtii poikasistaan yksin, ja pesä on puussa tai pusikossa, ja sinne munitaan 2–3 munaa.
Ravinto

Satiinilavastajat syövät marjoja, hedelmiä ja kukkien mettä sekä hyönteisiä.
Uros
Satiinilavastajan tyhjä huvimaja - huomaa siniset koristeet
1-2-3-4-5-6-7-8

| 1-2-3-4-5-6-7-8 Häiriköt |
| --- | --- | --- |

EP-levyn tiedot
 Äänitetty : alkuvuosi 2006 (1) 2. toukokuuta 2003 (4–5)
 Julkaistu: maaliskuu 2006
 Formaatti: CD
 Tyylilaji: ramopunk
 Kesto: 11.15
 Levy-yhtiö: Woimasointu
Häiriköiden muut julkaisut
| Perjantai 13. (EP) 2004 | 1-2-3-4-5-6-7-8 2006 | Ratkaisu 2006 |
1-2-3-4-5-6-7-8 on ramopunk-yhtye Häiriköiden EP-levy, joka julkaistiin maaliskuussa 2006 levymerkillä Woimasointu. Nimikkokappale äänitettiin Studio 303:ssa alkuvuodesta 2006, ja kappaleet 4–5 äänitettiin livenä Tavastia-klubilla 2. toukokuuta 2003.
Kappaleet

1-2-3-4-5-6-7-8 – 2.00
Jotain vialla – 1.24 (live)
J.A.G. – 2.35 (live)
Tehkää mulle lobotomia – 2.19 (live)
Joey ja Dee Dee – 2.57 (live)
Kokoonpano

Erkko Salonen – laulu, kitara
Mikko Salonen – basso
Maukka Maunula – rummut
Aiheesta muualla

finnmusic.net
Sirpa Mäenpää

Sirpa Mäenpää on suomalainen diplomaatti ja ulkoasiainneuvos. Hän on Suomen suurlähettiläs Addis Abebassa Etiopiassa 1. syyskuuta 2013 lähtien. Hän aloitti ulkoministeriön palveluksessa vuonna 1981.
Ennen Addis Abebaan siirtymistä Mäenpää toimi Suomen Bangkokin-suurlähettiläänä vastuualueenaan Thaimaa, Myanmar, Kambodža ja Laos. Hän on aiemmin työskennellyt ulkomaanedustustoissa Suomen Nairobin-suurlähetystössä, Keniassa ja väliaikaisena asiainhoitajana Managuassa, Nicaraguassa.
Helsingissä muissa ulkoministeriön tehtävissä Mäenpää on toiminut muun muassa rauhanvälityksen erityisedustajana, kehitysyhteistyöosastolla sekä Afrikan ja Lähi-idän osastolla eri tehtävissä, viimeksi apulaisosastopäällikkönä.
110 metrin aitajuoksu olympialaisissa

| Yleisurheilu olympialaisissa 110 metrin aitajuoksu  |
| --- | --- |
 Vuoden 2008 olympialaisisten 110 metrin aitojen välierät.
Laji:  Yleisurheilu
Olympialajina:  1896 -
Olympiaennätykset
Miehet:   Liu Xiang 12,91 (2004)
Miesten pika-aitajuoksu eli 110 metrin aitajuoksu on yksi nykyaikaisten olympialaisten yleisurheilun alkuperäisiä kilpailutapahtumia. Miesten kilpailu on ollut olympialaisten ohjelmassa vuodesta 1896. Naisten 100 metrin aitajuoksu on ollut olympiaohjelmassa vuodesta 1972. Menestynein maa olympialaisten pika-aitajuoksussa on ollut Yhdysvallat.
368 eaa.

| --- | --- |
Vuosisadat: 400-luku eaa. · 300-luku eaa. · 200-luku eaa.
Vuosikymmenet: 400-luku eaa. · 390-luku eaa. · 380-luku eaa. · 370-luku eaa. · 360-luku eaa. · 350-luku eaa. · 340-luku eaa. · 330-luku eaa. · 320-luku eaa. · 310-luku eaa. · 300-luku eaa. · 290-luku eaa.
Vuodet: 400 eaa. · 399 eaa. · 398 eaa. · 397 eaa. · 396 eaa. · 395 eaa. · 394 eaa. · 393 eaa. · 392 eaa. · 391 eaa. · 390 eaa. · 389 eaa. · 388 eaa. · 387 eaa. · 386 eaa. · 385 eaa. · 384 eaa. · 383 eaa. · 382 eaa. · 381 eaa. · 380 eaa. · 379 eaa. · 378 eaa. · 377 eaa. · 376 eaa. · 375 eaa. · 374 eaa. · 373 eaa. · 372 eaa. · 371 eaa. · 370 eaa. · 369 eaa. · 368 eaa. · 367 eaa. · 366 eaa. · 365 eaa. · 364 eaa. · 363 eaa. · 362 eaa. · 361 eaa. · 360 eaa. · 359 eaa. · 358 eaa. · 357 eaa. · 356 eaa. · 355 eaa. · 354 eaa. · 353 eaa. · 352 eaa. · 351 eaa. · 350 eaa. · 349 eaa. · 348 eaa. · 347 eaa. · 346 eaa. · 345 eaa. · 344 eaa. · 343 eaa. · 342 eaa. · 341 eaa. · 340 eaa. · 339 eaa. · 338 eaa. · 337 eaa. · 336 eaa. · 335 eaa. · 334 eaa. · 333 eaa. · 332 eaa. · 331 eaa. · 330 eaa. · 329 eaa. · 328 eaa. · 327 eaa. · 326 eaa. · 325 eaa. · 324 eaa. · 323 eaa. · 322 eaa. · 321 eaa. · 320 eaa. · 319 eaa. · 318 eaa. · 317 eaa. · 316 eaa. · 315 eaa. · 314 eaa. · 313 eaa. · 312 eaa. · 311 eaa. · 310 eaa. · 309 eaa. · 308 eaa. · 307 eaa. · 306 eaa. · 305 eaa. · 304 eaa. · 303 eaa. · 302 eaa. · 301 eaa. · 300 eaa. · 299 eaa.
Se Oikea – tarinoita rakkaudesta

| Se Oikea – tarinoita rakkaudesta |
| --- | --- |
 Elokuvan juliste, Cheri Tamminen, 1999.
Ohjaaja:  Kiti Luostarinen
Käsikirjoittaja:  Kiti Luostarinen
Tuottaja:  Mikael Wahlforss Jouko Aaltonen
Säveltäjä:  Toni Edelmann
Kuvaaja:  Maiju Leppänen
Leikkaaja:  Martti Turunen
Valmistustiedot
Valmistusmaa:  Suomi
Tuotantoyhtiö:  Epidem Illume
Ensi-ilta:  13. elokuuta, 1999
Kesto:  54 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Se Oikea – tarinoita rakkaudesta on Kiti Luostarisen ohjaama suomalainen dokumenttielokuva vuodelta 1999. Elokuva käsittelee rakkautta. Se on haastatteludokumentti, jossa eri ihmiset kertovat omat rakkaustarinansa.
Aerobinen kynnys

Aerobisella kynnyksellä (AerK) tarkoitetaan sitä yksilöllistä rasitustasoa, jolla lihasten ja veren maitohappopitoisuus alkaa kohota normaalista tasostaan nousujohteisen lihasrasituksen aikana. Aerobinen kynnys ilmaistaan usein absoluuttisena sykearvona (lyöntiä minuutissa).
A. J. Cook

| A>  J. Cook |
| --- | --- |

Henkilötiedot
Koko nimi:  Andrea Joy Cook
Syntynyt: 22. heinäkuuta 1978 Oshawa, Ontario, Kanada
Ammatti:  näyttelijä
Puoliso:  Nathan Anderson
Aiheesta muualla
Viralliset kotisivut
IMDb 
Elonet
Andrea Joy Cook (s. 22. heinäkuuta 1978) on kanadalainen näyttelijä. Hän on esiintynyt muun muassa elokuvissa Virgin Suicides (1999) ja Final Destination – viimeinen määränpää 2 (2003). Hänellä oli rooli myös televisiosarjassa Criminal Minds – FBI-tutkijat. Sarjassa hän esiintyi kaikilla 15 tuotantokaudella pääroolissa.
Ontarion Oshawassa syntynyt ja Whitbyssä kasvanut Cook kuuluu mormoneihin. Hän aloitti näyttelijänuransa teini-ikänsä lopussa.
Cook on ollut vuodesta 2001 naimisissa Nathan Andersonin kanssa, ja heillä on vuonna 2008 syntynyt poika.
Aiheesta muualla

A. J. Cookin viralliset sivut (Arkistoitu – Internet Archive)
A. J. Cook Internet Movie Databasessa. (englanniksi)
Saïd Boutahar

| 0 | 1 | 2 |
| --- | --- | --- |

Henkilötiedot
Koko nimi: Saïd Boutahar
Syntymäaika: 12. elokuuta 1982 (ikä 42) 
Syntymäpaikka: Rotterdam, Alankomaat
Pelipaikka: keskikenttäpelaaja
Pituus: 172 senttimetriä
Seura
Seura: Zaragoza
Pelinumero: 20
Seurat
| Vuodet | Seura | O (M) |
| 2001–2002 2002–2003 2003–2004 2004–2007 2007–2010 2010– | Feyenoord Excelsior Waalwijk NEC Nijmegen Willem II Zaragoza | 2 (0) 30 (9) 33 (7) 73 (12) 104 (16) 0 (0) |
 Seurajoukkueuran tilastot kattavat vain kansalliset sarjat, päivitetty 10. syyskuuta 2010.
Saïd Boutahar (s. 12. elokuuta 1982 Rotterdam, Alankomaat) on alankomaalainen jalkapalloilija. Hän edustaa Espanjan Primera Divisiónissa pelaavaa Zaragozaa ja on pelipaikaltaan keskikenttäpelaaja.
Ennen siirtymistään Zaragozaan Boutahar edusti muutamia eri kotimaansa seuroja.
Aiheesta muualla

Boutaharin esittely Goal.com-sivustolla (englanniksi)
Seppo Puttonen

Seppo Ilmari Puttonen (s. 9. syyskuuta 1953 Jyväskylä) on suomalainen Yleisradion kirjallisuustoimittaja ja Turun kirjamessujen ohjelmapäällikkö vuonna 2018.
Henkilöhistoria

Seppo Puttonen syntyi Kalevi Puttosen ja Mirjam Paajasen perheeseen. Hänen puolisonsa vuodesta 1978 on merkonomi Eeva Riitta Lindell. Puttonen tuli ylioppilaaksi 1972 ja valmistui valtiotieteen maisteriksi Tampereen yliopistosta 1979. Puttonen on toimittanut yhdessä Nadja Nowakin kanssa Aamun kirja -televisio-ohjelmaa sekä Yle Radio 1:n kirjallisuusohjelmia, kuten Kirjakerho-ohjelmaa. Hän on myös valinnut Ylen 101 kirjaa -listan kirjat osana Suomi 100 -hanketta yhdessä Nadja Nowakin kanssa.
Puttonen sai vuonna 2017 Rakkaudesta kirjaan -palkinnon. Hän valitsi vuoden 2018 kaunokirjallisuuden Finlandia-palkinnon saajan.
Teoksia

Sata kirjaa, 2003 (Jarmo Papinniemen kanssa)
Ahne nero – Salvador Dali, 1986 (kuunnelmakäsikirjoitus, Pentti Kemppaisen kanssa)
A. I. Virtanen -palkinto

A. I. Virtanen -palkinto myönnetään joka toinen vuosi suomalaisen kemistin Artturi Ilmari Virtasen elämäntyön muistamiseksi tunnustuksena kansainvälisesti korkeatasoisesta tutkimustyöstä.
Palkinto on saanut nimensä Nobel-palkitun A. I. Virtasen mukaan. Palkinnon taustalla ovat Suomalaisten Kemistien Seura, Suomen Biobio-seura (Societas Biochemica, Biophysica et Microbiologica Fenniae) ja Ravitsemuksen Tutkimussäätiö. Palkintoon kuuluu rahapalkinto ja kuvanveistäjä Aimo Tukiaisen suunnittelema hopeinen A. I. Virtanen -mitali sekä kunniakirja.
Palkitut

1965 1. kappale A.I. Virtanen, 2. kappale Kansallismuseo
1970 Nils Ellfolk, proteiinikemia
1974 Eino Kulonen, lääketieteellinen kemia
1975 Melvin Calvin, biokemia
1979 Ichiro Chibata, biotekniikka
1981 Jarmo Visakorpi, lääketiede (lastentautioppi)
1983 Tor-Magnus Enari, biokemia
1985 Leevi Kääriäinen, molekyylibiologia
1987 Esko Nurmi, eläinlääketiede
1989 Mårten Wikström, biotekniikka, biofysiikka
1991 Pirjo Mäkelä, lääketiede (bakteriologia)
1993 – palkintoa ei jaettu
1995 Ari Helenius, biokemia, solubiologia
1997 Pekka Pyykkö, kemia
2006 Kai Simons, biokemia, molekyylibiologia
2009 Pirjo Pietinen, ravitsemustiede
2011 Markku Leskelä, kemia
2013 Kari Alitalo, lääketiede
2015 Hania Szajewska, lääketiede
2017 Johanna Ivaska, lääketiede
2019 Tapio Salmi, kemia
2021 Pentti Huovinen, bakteriologia
Sazanami Iwaya

| Sazanami Iwaya |
| --- | --- |
 Sazanami Iwaya
Henkilötiedot
Syntynyt: 1870 Tokio, Japani
Kuollut: 1933 (62–63 vuotta) Tokio, Japani
Kansalaisuus:  Japani
Ammatti:  kirjailija
Kirjailija
Äidinkieli: japani
Tuotannon kieli: japani
Aiheesta muualla
Löydä lisää kirjailijoitaKirjallisuuden teemasivulta
Sazanami Iwaya (1870 Tokio, Japani – 1933 Tokio, Japani) oli japanilainen kirjailija.
Iwaya kirjoitti alkuun romaaneja aikuisille, mutta kun hänen koiranpennusta kirjoittamansa kirja Koganemaru sai suosiota, hän alkoi kirjoittaa lapsille. Hän pani alkuun nykyaikaisen japanilaisen lastenkirjallisuuden ja toimi muutenkin lastenkulttuurin hyväksi, muun muassa kääntämällä ulkomaisia lastenkirjoja. Hän päätoimitti lastenlehtiä ja osallistui koulukirjakomitean työskentelyyn.
Suomennetut teokset

Nipponin satusetä kertoo, toim. ja suom. Marta Keravuori, Otava 1952. (Suomentaja nimeää Sazanamin tekijäksi kirjan alkusanoissa.)
Saïan Supa Crew

Saïan Supa Crew on ranskalainen rap-kollektiivi joka muodostuu yhtyeistä Explicit Samouraï, OFX ja Simple Spirit.
Ryhmän nimi juontaa juurensa anime-sarjasta Dragon Ball Z.
Saïan Supa Crew:n musiikki on hyvin melodista ja kokeellista räppiä. Yhtyeen musiikki omaa vivahteita esimerkiksi reggaesta ja raggasta. Yhtye käyttää myös Beatbox-tyyliä musiikissaan.
Diskografia

Saïan Supa Land (EP) (1998)
Saïan Supa Crew (EP) (1999)
KLR (1999)
L'Block Présente (EP) (2000)
X-Raisons (2001)
Da Stand Out (EP) (2002)
Hold-Up (2005)
DVD Hold-Up Tour 2006 (2006)
Sauvarullaluistelu

Sauvarullaluistelijoita lähdössä maratonille.
Sauvarullaluistelu on urheilulaji, jossa sauvoja käytetään rullaluistimien kanssa. Sauvarullaluistelua voi pitää rullaluistelun ja rullahiihdon välimuotona. Suomessa lajin koulutus-ja kilpailutoiminnasta vastaa Suomen Luisteluliitto, mutta myös monet hiihtäjät käyttävät sauvarullaluistelua kesälajinaan.
Sauvarullaluistelun etuna tavalliseen rullaluisteluun pidetään sauvojen antamaa lisänopeutta sekä kahta ylimääräistä tukipistettä. Voidaan kuitenkin sanoa, että sauvojen käytöstä ei ole hyötyä nopeuden lisäämisessä tietyn nopeuden ja/tai teknisen osaamisen saavuttamisen jälkeen. Sauvoista on hyötyä erityisesti ylämäessä. Sauvarullaluistelu on erittäin tehokas liikuntamuoto, koska se aktivoi sekä ylä- että alavartalon suuria lihasryhmiä.
Välineet

Sauvoina käytetään erityisesti lajiin tarkoitettuja sauvoja. Ne muistuttavat muuten sauvakävelysauvoja, mutta niissä on hiihtosauvojen tapaan piikkipäät, jotta ne pitäisivät paremmin asfaltilla.
Rullaluistimet: Suomessa sauvarullaluistelussa käytetään tavallisesti inline-rullaluistimia, joissa neljä rengasta on peräkkäin kiskossa kengän alla.
Pään suojana sauvarullaluistelussa käytetään rullaluistelu-/rullalautailukypärää tai pyöräilykypärää. Kypärä on kilpailuissa pakollinen varuste.
Suojat ovat kilpailuissa yleensä suositeltavat mutta eivät pakolliset varusteet. Niihin kuuluvat polvi- ja kyynärsuojat sekä rullaluistelukäsineet, joissa kämmenen ja ranteen yli kulkee kova ja asfaltilla liukuva suojalevy. Koska useimmat käsinemallit eivät sovi hyvin yhteen sauvahihnan kanssa, monet sauvarullaluistelijat käyttävät niiden sijaan pyöräilykäsineitä.
Kilpailutoiminta

Suomessa joissakin rullaluistelukilpailuissa on erillinen sauvarullaluistelusarja. Näistä tunnetuin lienee vuosittain järjestettävä kuntoilutapahtuma Helsinki Roller Marathon, johon voivat osallistua kaikki rullaluistelun ja sauvarullaluistelun harrastajat. Vuosittain järjestetään myös sauvarullaluistelun SM-kisat. Vuoden 2007 sauvarullaluistelun miesten Suomen mestari on Samuli Laulumaa, joka luisteli Turussa järjestetyissä kisoissa 38 km aikaan 1.13.07 keskinopeutenaan yli 31 km/h. Naisten Suomen mestarin Kati Kootan aika samalla matkalla oli 1.21.53, keskinopeus n. 28 km/h
Aiheesta muualla

Luisteluliiton rullaluistelusivusto
Hiihtoliiton sauvarullaluistelusivu
Juoksija-lehti: Sauvo tekniikka kuntoon
Exel Nordic Blading suomeksi
Serer

| Serer> Tiedot |
| --- | --- |
Alue:  Senegal
Puhujia:  1 161 900
Kirjaimisto:  arabialainen, latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlanttiset kielet
ISO 639-3:  srr
 Ohje 
Serer on nigeriläis-kongolainen kieli, jota puhutaan Senegalissa Sine- ja Saloum-jokia ympäröivissä laaksoissa. Sereriä puhuu äidinkielenään 1 161 900 ihmistä.
Senegalin perustuslaissa serer on määritelty yhdeksi maan kansalliskielistä yhdessä jola-fonyin, maninkan, fulanin, soninken ja wolofin kanssa.
Scunthorpe-ongelma

Esimerkki Scunthorpe-ongelmasta. Wikipedia on estänyt käyttäjänimen ”ScunthorpeM181” luonnin.
Scunthorpen lisäksi esimerkiksi brittiläisen Penistonen kaupungin nimi voi Scunthorpe-ongelman vuoksi joutua sensuroiduksi.
Scunthorpe-ongelma tarkoittaa sellaisten harmittomien internet-viestien, kommenttien ja käyttäjänimien automaattista ja tahatonta sensurointia tai estämistä, joilla on sopimaton kaksoismerkitys tai joissa on sana, joka sisältää sopimattoman merkkijonon. Ilmiö on nimetty vuonna 1996 brittiläisen Scunthorpen kaupungin mukaan, kun AOL esti kaupungin asukkaita rekisteröimästä käyttäjätilejä kaupungin nimen sisältämän kirosanan cunt vuoksi. Se on esimerkki tahattomien seurausten laista.
Scunthorpe-ongelman aiheuttaa yleensä se, että roskapostisuodattimilla ja muilla vastaavilla järjestelmillä ei tekoälyn ja koneoppimisen kehityksestä huolimatta ole riittävää kykyä analysoida sanoja osana kontekstia, ja niinpä harmittomia sanoja estetään syyttä. Kaupunkien lisäksi Scunthorpe-ongelman vuoksi on sensuroitu esimerkiksi sukunimiä ja estetty parlamentin jäseniä vastaanottamasta seksuaalirikoslakia käsitteleviä sähköposteja.
Alkuperä ja nimeäminen

Ilmiö sai nimensä vuonna 1996, kun AOL:n automaattinen kirosanasuodatin esti Scunthorpen kaupungin asukkaita luomasta AOL-käyttäjätilejä kaupungin nimen sisältämän merkkijonon cunt vuoksi. Suodattimen korjaamisen sijaan AOL ohjeisti kaupungin asukkaita kirjoittamaan kaupungin nimen muodossa ”Sconthorpe” ongelman kiertämiseksi. Samaa ongelmaa tavattiin vielä vuonna 2004, kun Googlen SafeSearch-hakusuodatin esti käyttäjiltään pääsyn verkkosivuille, joiden osoite sisälsi Scunthorpen kaupungin nimen.
Esimerkkejä > Estetyt verkko-osoitteet ja käyttäjänimet

Yhdysvaltalainen Jeff Gold ei huhtikuussa 1998 saanut rekisteröityä siitakesieniin viittaavaa verkko-osoitetta ”shitakemushrooms.com” sen sisältämän merkkijonon shit vuoksi.
Vuonna 2000 Kanadassa huomattiin, että asiattoman sisällön suodattimet estivät pääsyn Communauté urbaine de Montréalin kotisivuille (www.cum.qc.ca), sillä cum on englanninkielinen slangisana siemennesteelle.
Skotlantilainen ohjelmoija Craig Cockburn kertoi helmikuussa 2004, että Hotmailin ja Yahoon roskapostisuodattimet estivät häntä käyttämästä sukunimeään sähköpostiosoitteissa sen sisältämän merkkijonon cock vuoksi. Lisäksi hänen tittelinsä ”specialist” estettiin, koska se sisälsi roskapostittajien usein käyttämän Cialis-erektiohäiriölääkkeen nimen. Vastaavasti vuonna 2010, kun hän yritti rekisteröityä BBC:n sivuille, sivusto esti häntä käyttämästä oikeaa nimeään.
Linda Callahan ei helmikuussa 2006 saanut rekisteröityä sähköpostiosoitetta omalla nimellään, koska Yahoon suodattimet estivät merkkijonon allah sisältäneet käyttäjänimet.
Heinäkuussa 2008 Herman I. Libshitz ei saanut luotua Verizon-sähköpostiosoitetta omalla nimellään, koska suodattimet estivät nimen sen sisältämän merkkijonon shit vuoksi.
Toimittaja Natalie Weiner jakoi elokuussa 2018 Twitterissä kuvan sivustosta, joka esti häntä luomasta käyttäjätunnusta hänen sukunimensä kaksoismerkityksen vuoksi (weiner on englanninkielinen slangitermi siittimelle). Weinerin julkaisu sai sosiaalisessa mediassa runsaasti huomiota, ja monet kertoivat kärsivänsä samankaltaisista vaikeuksista, heidän joukossaan Arun Dikshit, Matt Cummings ja Clark Aycock.
Suomessa jotkin suodattimet ovat estäneet pääsyn Pornaisten kunnan internet-sivuille kunnan nimen sisältämän sanan porn vuoksi.
Esimerkkejä > Estetyt hakutermit

Koululaisille suunnatun RomansInSussex.com-opetussivuston huomattiin vuonna 2004 olevan monissa kirjastoissa ja oppilaitoksissa estettynä verkko-osoitteessa olevan sex-merkkijonon vuoksi.
Uusiseelantilaisen Whakatanen kaupungin ilmaisen WLAN-yhteyden kirosanasuodatin esti vuonna 2008 kaupunkiin itseensä liittyvät verkkohaut, sillä suodattimen foneettinen analyysitoiminto totesi maorinkielisen nimen alkuosan kuulostavan englanninkieliseltä kirosanalta fuck.
Google-haun ääniohjaustoiminto sensuroi vuonna 2010 hakutermejä kuten lolita ja whorehouse, myös osana teosten nimiä, kuten Vladimir Nabokovin Lolita ja musikaali The Best Little Whorehouse in Texas. Sen sijaan esimerkiksi eläimiin sekaantumista tarkoittavaa sanaa bestiality ei ollut sensuroitu.
Heinäkuussa 2011 Jiang-nimen sisältäneet internet-haut estettiin Kiinassa, kun Sina Weibo -sivustolla alkoi levitä huhuja entisen presidentti Jiang Zeminin kuolemasta. Koska jokea tarkoittava nimi Jiang kirjoitetaan samalla 江-merkillä kuin sana joki, eston seurauksena esimerkiksi Jangtse-jokea koskevat hakutulokset estettiin.
Google Shopping -palvelu esti helmikuussa 2018 muun muassa liimapyssyihin, Guns N’ Rosesiin ja burgundy-viiniin liittyvät haut Googlen yritettyä estää aseisiin (gun) liittyvät hakutulokset.
Esimerkkejä > Estetyt sähköpostit

Sähköpostipalvelu Yahoo! Mail muutteli vuonna 2001 virheellisesti sanoja ja sanojen osia. Tarkoituksena oli korvata JavaScriptissä esiintyviä sanoja synonyymeillään JavaScript-virusten levittämisen estämiseksi. Esimerkiksi sanasta eval tuli review, sanasta mocha tuli espresso ja sanasta expression tuli statement. Samat muutokset kuitenkin tehtiin myös samojen merkkijonojen ollessa osana muita sanoja. Esimerkiksi keskiaikaista tarkoittavasta sanasta medieval tuli Yahoo! Mailin kautta lähetetyissä sähköposteissa medireview.
Uusi roskapostisuodatin esti helmikuussa 2003 brittiläisiä parlamentin jäseniä keskustelemasta sähköpostitse käsittelyssä olleesta uudesta seksuaalirikoslaista. Sama suodatin esti myös kymrinkielisiä sähköposteja, koska ei tunnistanut kieltä.
Lontoossa sijaitsevalle Horniman-museolle lähetettyjä sähköposteja estettiin lokakuussa 2004, koska roskapostisuodattimet tulkitsivat museon nimen tarkoittavan samaa kuin ’horny man’, himokas mies.
Rochdalen hallintopiirille Manchesterissa toukokuussa 2006 lähetetyt kaavoitushakemusta vastustaneet sähköpostit eivät tulleet perille ajoissa, koska roskapostisuodatin esti ne niissä esiintyneen sanan erection vuoksi. Sanalla on kaksoismerkitys: se tarkoittaa erektion lisäksi myös pystyttämistä.
Santa Barbaran sinfoniaorkesteri

Santa Barbaran sinfoniaorkesteri (engl. Santa Barbara Symphony) on Santa Barbarassa, Kaliforniassa toimiva sinfoniaorkesteri. Se aloitti toimintansa vuonna 1953.
Santa Barbaran sinfoniaorkesteri teki maailman ensimmäisen levytyksen Heitor Villa-Lobosin kymmenennestä sinfoniasta. Orkesterin uudeksi ylikapellimestariksi valittiin vuonna 2006 Nir Kabaretti.
Ylikapellimestarit

Erno Daniel (1960–1967)
Ronald Ondrejka (1967–1979)
Frank Collura (1979–1984)
Varujan Kojian (1985–1993)
Gisèle Ben-Dor (1994–2005)
Nir Kabaretti (2006–)
Aiheesta muualla

Viralliset sivut (englanniksi)
Aerobiologia

Aerobiologia on biologian osa-alue, joka tutkii kaikkea ilmavirtausten mukana passiivisena lentävää eloperäistä materiaa kuten bakteereita, sieni-itiöitä, pieniä hyönteisiä ja siitepölyä. Tunnetuin käytännön sovellus ovat allergisille suunnatut siitepölyennusteet, joita Suomessa tekee Turun yliopiston aerobiologian tutkimusryhmä.
Aerobiologialla on yhteyksiä lääketieteeseen sekä ilmatieteeseen.
Ain’t It Funny

| ”Ain't It Funny” Jennifer Lopez |
| --- | --- | --- |

Singlen tiedot
 Albumilta: J. Lo
 Äänitetty : 2000; Sony Music Studios (New York City)
 Julkaistu: 20. kesäkuuta 2001
 Formaatti: CD Single
 Tuottaja(t): Cory Rooney, Dan Shea
 Tyylilaji: Latin pop
 Kesto: 04.06
 Levy-yhtiö: Epic
Jennifer Lopezin muut singlet
| ”Play” 2001 | ”Ain't It Funny” 2001 | ”I’m Real” 2001 |
Ain't It Funny on yhdysvaltalaisartisti Jennifer Lopezin kappale. Sen sanoittivat Lopez ja Cory Rooney Adam Shankmanin ohjaamaa vuonna 2001 julkaistua romanttista komediaelokuvaa Häät mielessä varten. Shankman kuitenkin tunsi että kappaleessa on liian liikaa latinalaisia vaikutteita liitettäväksi elokuvaan ja se sisällytettiin sen sijaan Lopezin toiselle, J. Lo-studioalbumille. "Ain't It Funny"n julkaisi Epic Records albumin kolmantena singlenä 20. kesäkuuta 2001.
Käännös suomeksi